stanford-oval/wikipedia huggingface dataset:
Supreme Headquarters Allied Powers Europe

| Supreme Headquarters Allied Powers Europe |
| --- | --- |

Tunnuslause:  Vigilia Pretium Libertatis
Perustettu:  1. tammikuuta 1951
Kotipaikka:  Mons, Belgia
Komentaja:  Christopher G. Cavoli
Aiheesta muualla
Sivusto
Infobox OKNimi-testi OK: 
Supreme Headquarters Allied Powers Europe (SHAPE)  on Nato-joukkojen Euroopan-komentokeskus. Se sijaitsee Casteaussa Belgiassa. Vuodesta 1951 SHAPE oli Euroopan operatiivisten joukkojen päämaja (Allied Command Europe, ACE), mutta vuodesta 2003 SHAPE on Allied Command Operationsin (ACO) päämaja ohjaamalla kaikkia liittoutuneiden toimintaa maailmanlaajuisesti.
SHAPE on säilyttänyt Eurooppaan viittaavan nimensä oikeudellisista syistä, vaikka maantieteellisesti sen toimintaa laajennettiin vuonna 2003. Tuolloin Naton komento Lissabonissa ja historiallisesti osa Atlantin herruutta siirrettiin ACO:lle. ACO:n komentava upseeri on myös säilyttänyt tittelinsä ”Supreme Allied Commander Europe” (SACEUR), ja on aina Yhdysvaltojen neljän tähden kenraali tai upseeri, joka toimii myös Yhdysvaltain Euroopan-komentajana.
SHAPE:n päämaja sijaitsi aikaisemmin Ranskassa, mutta maan presidentti Charles de Gaulle ei pitänyt Yhdysvaltojen liiallisesta sekaantumisesta Euroopan politiikkaan ja karkotti vuonna 1967 Naton koko organisaation Ranskan maaperältä, jonka takia Naton Euroopan-päämaja oli siirrettävä Belgiaan. Uusi päämaja rakennettiin Brysseliin, Monsiin ja Casteauhon, missä ne sijaitsevat yhä.
Aiheesta muualla

Kuvia tai muita tiedostoja aiheesta Supreme Headquarters Allied Powers Europe Wikimedia Commonsissa
Studium generale

Studium generale on vanha nimitys sellaiselle keskiaikaiselle yliopistolle, jonka Pyhä saksalais-roomalainen keisarikunta oli rekisteröinyt koulutuksen kansainväliseksi huippuyksiköksi. "Studium" viittasi opiskelun korkeaan tasoon ja "generale" yliopiston kykyyn houkutella opiskelijoita kaukaa maansa ulkopuolelta.
Suurin osa varhaisista tittelin saaneista yliopistoista sijaitsi Italiassa, Ranskassa, Englannissa ja Espanjassa. Niitä pidettiin Euroopan arvostetuimpina opiskelupaikkoina. 1200-luvulta saakka studium generaleen kuuluvien koulujen oppineita rohkaistiin luennoimaan muissa siihen kuuluvissa kouluissa ja jakamaan kirjoituksia näiden kanssa. Tämä oli helppoa, sillä latina oli oppineiden yhteinen kieli kautta koko Euroopan, ja kristinusko puolestaan muodosti yhteisen kulttuuritaustan. Tästä kehittyi ennen pitkää nykyinen akateeminen kulttuuri, jossa arvostetaan erityisesti tutkimustyön julkaisua kansainvälisesti. Kansainvälinen tiedeyhteisö pystyi valvomaan yliopistojen ja niissä harjoitetun tutkimuksen laatua.
Vatikaani jatkaa edelleen studium generale -tittelin myöntämistä, vaikkakin nimityksen tunnettuus ja merkitys on laskenut vuosisatojen aikana.
Tšekkoslovakian jalkapallomaajoukkue

| Mitalit> Maa:   Tšekkoslovakia.Miesten jalkapallo.MM-kilpailut  | Mitalit> Maa:   Tšekkoslovakia.Miesten jalkapallo.MM-kilpailut  | Mitalit> Maa:   Tšekkoslovakia.Miesten jalkapallo.MM-kilpailut  | Maa:   Tšekkoslovakia> Miesten jalkapallo. |
| --- | --- | --- | --- |
|  Hopeaa | Chile 1962 |  |  |
|  Hopeaa | Italia 1934 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Jugoslavia 1976 |  |  |
|  Pronssia | Italia 1980 |  |  |
|  Pronssia | Ranska 1960 |  |  |
|  Olympialaiset  |  Olympialaiset  |  Olympialaiset  |  |
|  Kultaa | Moskova 1980 |  |  |
|  Hopeaa | Tokio 1964 |  |  |
Tšekkoslovakian jalkapallomaajoukkue edusti Tšekkoslovakiaa kansainvälisissä miesten jalkapallon maajoukkuekilpailuissa vuosina 1920–1992, ennen kuin valtio jaettiin Tšekiksi ja Slovakiaksi. Joukkue toimi Tšekkoslovakian jalkapalloliiton alaisuudessa. Viimeisissä otteluissaan vuonna 1993 joukkue esiintyi Tšekkien ja slovakkien edustuksen nimellä (engl. Representation of Czechs and Slovaks).
Tšekkoslovakia osallistui maailmanmestaruuskilpailujen lopputurnaukseen kahdeksan kertaa ja selviytyi finaaliin vuosina 1934 ja 1962. EM-lopputurnauksessa Tšekkoslovakia pelasi kolmasti saavuttaen mestaruuden 1976.
Olympiatasolla Tšekkoslovakia selviytyi Antwerpenin olympialaisten loppuotteluun vuonna 1920, mutta joukkue diskattiin kesken loppuottelun eikä se saanut turnauksesta mitalia.
Arvokisat > Maailmanmestaruuskilpailut

1930 - Ei osallistunut
1934 - Hopeaa
1938 - Neljännesvälierät
1950 - Ei osallistunut
1954 - 1. kierros
1958 - 1. kierros
1962 - Hopeaa
1966 - Ei selviytynyt karsinnoista
1970 - 1. kierros
1974 - Ei selviytynyt karsinnoista
1978 - Ei selviytynyt karsinnoista
1982 - 1. kierros
1986 - Ei selviytynyt karsinnoista
1990 - Neljännesvälierät
1994 - Ei selviytynyt karsinnoista
Arvokisat > Euroopan-mestaruuskilpailut

1960 - 'Pronssia
1964–1972 - Ei selviytynyt karsinnoista
1976 - Mestari
1980 - Pronssia
1984–1992 - Ei selviytynyt karsinnoista
Maineikkaita pelaajia

Josef Bican
Josef Masopust
Zdeněk Nehoda
Antonín Panenka
František Plánička
Ján Popluhár
Antonín Puč
Tomáš Skuhravý
Ivo Viktor
Aiheesta muualla

Kuvia tai muita tiedostoja aiheesta Tšekkoslovakian jalkapallomaajoukkue Wikimedia Commonsissa
Jalkapallon Euroopan-mestarit
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1960  Neuvostoliitto | 1964  Espanja | 1968  Italia | 1972  Saksa | 1976  Tšekkoslovakia | 1980  Saksa | 1984  Ranska | 1988  Alankomaat |  |  |
| 1992  Tanska | 1996  Saksa | 2000  Ranska | 2004  Kreikka | 2008  Espanja | 2012  Espanja | 2016  Portugali | 2020  Italia |  |  |
Jalkapallon olympiavoittajat
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1900  Upton Park FC | 1904  Galt FC | 1908  Iso-Britannia | 1912  Iso-Britannia | 1920  Belgia | 1924  Uruguay |
| 1928  Uruguay | 1936  Italia | 1948  Ruotsi | 1952  Unkari | 1956  Neuvostoliitto | 1960  Jugoslavia |
| 1964  Unkari | 1968  Unkari | 1972  Puola | 1976  Itä-Saksa | 1980  Tšekkoslovakia | 1984  Ranska |
| 1988  Neuvostoliitto | 1992  Espanja | 1996  Nigeria | 2000  Kamerun | 2004  Argentiina | 2008  Argentiina |
| 2012  Meksiko | 2016  Brasilia | 2020  Brasilia |  |  |  |
Sotilasarvot Ukrainan asevoimissa

Ukrainan asevoimien sotilasarvot jaetaan upseereihin ja muihin. Lokakuussa 2019 Ukrainan parlamentti hyväksyi lain, jonka nojalla sotilasarvoja uudistettiin ja niistä tehtiin Nato-maiden kanssa paremmin yhteensopivia. Uudistus oli osa laajempaa asevoimien reformia.
Upseerit

| Sotilasarvo  (ukrainaksi)> Suomeksi | Генерал Heneral> kenraali | Генерал-лейтенант Heneral-leitenant> kenraaliluutnantti | Генерал-майор Heneral-major> kenraalimajuri | Бригадний генерал Bryhadnyi heneral> prikaatikenraali | Полковник Polkovnyk> eversti | Підполковник Pidpolkovnyk> everstiluutnantti | Майор Major> majuri | Капітан Kapitan> kapteeni | Старший лейтенант Staršyi leitenant> yliluutnantti | Лейтенант Leitenant> luutnantti | Молодший лейтенант Molodšyi leitenant> aliluutnantti |
| --- | --- | --- | --- | --- | --- | --- | --- | --- | --- | --- | --- |
Armeija: 
Ilmavoimat: 
| Sotilasarvo  (ukrainaksi) | Адмірал Admiral | Віце-адмірал Vitse-admiral | Контр-адмірал Kontr-admiral | Коммодор Kommodor | Полковник Polkovnyk | Підполковник Pidpolkovnyk | Майор Major | Капітан Kapitan | Старший лейтенант Staršyi leitenant | Лейтенант Leitenant | Молодший лейтенант Molodšyi leitenant |
| Suomeksi | amiraali | vara-amiraali | kontra-amiraali | kommodori | eversti | everstiluutnantti | majuri | kapteeni | yliluutnantti | luutnantti | aliluutnantti |
Laivasto: 
Merijalkaväki: 
Lähde:
Muut

| Sotilasarvo  (ukrainaksi)> Suomeksi | Головний майстер-сержант Holovnyi maister-seržant> sotilasmestari | Старший майстер-сержант Staršyi maister-seržant> ylivääpeli | Майстер-сержант Maister-seržant> vääpeli | Штаб-сержант Štab-seržant> alivääpeli | Головний сержант Holovnyi seržant> pääkersantti | Старший сержант Staršyi seržant> ylikersantti | Сержант Seržant> kersantti | Молодший сержант Molodšyi seržant> alikersantti | Старший солдат Staršyi soldat> kersantti | Солдат Soldat> sotamies |
| --- | --- | --- | --- | --- | --- | --- | --- | --- | --- | --- |
Armeija: 
Laivasto: 
Merijalkaväki: 
Ilmavoimat: 
Lähde:
Steppi

Steppikenkä jonka pohjassa on ”raudat” kannassa ja kärjessä.
Steppi (alkuperäiseltä englanninkieliseltä nimeltään tap dance) on tanssilaji, jossa rytmillä on suuri merkitys. Sitä tanssitaan useimmiten nahkakengissä, joiden pohjaan on kiinnitetty alumiiniset raudat, lattiaan naputtelemalla. Stepata voi mihin musiikkiin tahansa, mutta perinteisintä steppimusiikkia on jazz. Tanssityylin lähisukulaisia ovat mm. myös koputuksia käyttävät irlantilainen tanssi ja flamenco. Jazztanssilla on myös yhteinen alkuperä stepin kanssa.
Steppiaskelten nimitykset ovat englanninkielisiä: perusaskeleita ovat muun muassa yksiääniset step, heel, toe, stamp, dig, point, brush ja scuff, sekä kaksiääniset shuffle, flap, riff, paddle ja roll. Steppiaskeleiden nimien yhteydessä on hyvä todeta, että vaikka edellä mainitut askelnimitykset ovat aika vakiintuneita, yleisesti ottaen steppiterminologia on hyvin kirjavaa ja jokaisesta askeleesta löytyy monta käytössä olevaa nimitystä.
Steppitekniikan tärkeänä perustana ovat nilkan rentous ja hallinta sekä hyvä rytmitaju. Stepin yksinkertaisten perusaskeleiden kautta voi päästä nopeastikin mukaan tekemisen makuun, mutta stepin edistynyt ja ammattilaistason työskentely edellyttää jo yhtä hienoviritteistä instrumentin hallintaa kuin mikä tahansa soitininstrumentti ja vuosien harjoittelun.
Tanssi kehittyi Yhdysvalloissa 1900-luvun alkuvuosikymmeninä, ja tuli erityisen suosituksi 1920-luvulla muun muassa elokuvien välityksellä. Steppinumero olikin pitkään erottamaton osa musikaaleja ja usein muitakin elokuvia. Kuuluisista steppielokuvista voi mainita muun muassa Laulavat sadepisarat (Singin' in the Rain, 1952), sekä Shirley Temple- ja Ginger Rogers/Fred Astaire -elokuvat.
Yksi nimekkäimmistä uuden sukupolven ammattilaissteppaajista on yhdysvaltalainen Savion Glover.
Steppiä on useampaa eri lajia, mutta helpoiten se voidaan jakaa kahteen eri lajiin, showsteppiin ja rytmisteppiin. Showsteppiä, näyttävämpää ja helpompaa tyyliä, edustivat muun muassa edellä mainitut musikaalielokuvat, kun taas rytmisteppi on hiukan vaativampi laji, joka on saanut vaikutteita esimerkiksi afrosta. Nykysteppi käykin vilkasta vuoropuhelua myös muiden tanssilajien, kuten modernin tanssin ja breakdancen kanssa.
Aiheesta muualla

steppi.fi
helsinkitap.fi
Svenska skolan i Varkaus

| Svenska skolan i Varkaus> Warkaus privata Svenska Folk- och Samskola |
| --- | --- |
Sijainti:  Kivipurontie 8, Varkaus
Koordinaatit:  62.2963°N, 27.9370°E
Tyyppi:  ruotsinkielinen alakoulu
Perustettu:  1919
Lakkautettu:  2019
Luokat:  1–6
Oppilaita:  13 (2016)
Svenska skolan i Varkaus oli ruotsinkielinen alakoulu Varkaudessa Pohjois-Savossa. Se oli Suomen itäisin ruotsinkielinen koulu. Koulu perustettiin vuonna 1919 nimellä Warkaus privata Svenska Folk- och Samskola. Koulun perustajiin kuului A. Ahlström Oy:n virkamiehiä. Sen yhteydessä oli viisivuotiaille leikkikoulu. Vaikka koulu oli ruotsinkielinen, viimeisinä vuosina suurin osa sen oppilaista puhui äidinkielenään suomea. Lukuvuonna 2008–2009 koulussa oli 20 oppilasta.
Koulu sijaitsi vuodesta 1993 vuoteen 2006 Niittylän historiallisen työläiskorttelin peruskorjatussa puutalossa Unnukan rannalla. Sen jälkeen koulu on välillä ollut Päiviönsaaren sekä Tehtaan koulun yhteydessä, ja viimeisimpinä vuosinaan se on sijainnut Könönpellon koulun tiloissa.
Vuonna 2019 Varkauden sivistyslautakunta ehdotti koulun lakkauttamista johtuen oppilaiden vähäisestä määrästä. Kaupunginvaltuusto teki yksimielisen päätöksen koulun lakkauttamisesta.
Svenska yrkeshögskolan

| Svenska Yrkeshögskolan |
| --- | --- |
Perustettu:  1997
Lakkautettu:  2008
Rehtori:  Örjan Andersson (viimeinen)
Toimipaikat:  Vaasa, Uusikaarlepyy ja Pietarsaari
Opiskelijamäärä:  1 800 (2008)
Svenska yrkeshögskolan (SYH) oli ruotsinkielinen ammattikorkeakoulu, joka tarjosi muun muassa tekniikan (Vaasassa) ja kulttuurin (Uudessakaarlepyyssä, Pietarsaaressa) tutkintoja.
Svenska yrkeshögskolan ja ammattikorkeakoulu Sydväst yhdistyivät 1.8.2008 Yrkeshögskolan Noviaksi, jolloin molemmat lakkautettiin.
Pietarsaaren Musiikkitalo (Musikhuset), Svenska Yrkeshögskolanin, Svenska yrkesinstitutenin ja Pietarsaaren seudun musiikkiopiston yhteinen musiikkikoulutuksen keskus.
Tommy (albumi)

| Tommy The Who |
| --- | --- | --- |

Studioalbumin tiedot
 Äänitetty : IBC-studioilla Lontoossa 19. syyskuuta 1968 – 7. maaliskuuta 1969
 Julkaistu: 23. toukokuuta 1969
 Formaatti: LP, CD
 Tuottaja(t): Kit Lambert
 Tyylilaji: taiderock, hard rock, rock-ooppera, progressiivinen rock
 Kesto: 74.00
 Levy-yhtiö:  Track Records    Decca Records
Listasijoitukset
  2. (kesäkuu 1969)    2. (28. kesäkuuta 1969)    4. (1970)    6. (23. kesäkuuta 1969)
The Whon muut julkaisut
| The Who Sell Out 1967 | Tommy 1969 | Live at Leeds 1970 |
Tommy on The Who -yhtyeen neljäs studioalbumi ja ensimmäinen musiikkiteos, jota selvästi mainostettiin rock-oopperana. Se julkaistiin alun perin toukokuussa 1969 kaksois-LP:nä. Tommy oli erittäin suuri kaupallinen menestys.
Tarina

Tommy kertoo nuoresta pojasta, jonka isän luullaan kuolleen sodassa. Tommyn äiti ottaa uuden miesystävän. Tommyn isä palaa sotavankeudesta ja tappaa miehen. Tommy näkee kaiken peilin kautta. Hän traumatisoituu ja joutuu täysin autistiseen tilaan, kun vanhemmat sanovat hänelle, ettei hän nähnyt mitään, kuullut mitään eikä saa sanoa kenellekään, mitä tapahtui. Hänen luullaan olevan kuuro, mykkä ja sokea. Poika joutuu serkkunsa kiduttamaksi ja setänsä raiskaamaksi. Lopulta hän kuitenkin tulee rikkaaksi ja kuuluisaksi yliluonnollisilla flipperinpeluutaidoillaan. Tämän jälkeen hän nousee nuorten johtajaksi ja eräänlaiseksi ”Uudeksi Messiaaksi”. Lopulta hänet kuitenkin suistetaan vallasta.
Tarinan on tulkittu symbolisesti kuvaavan lapsuuden traumoja sekä rocktähteyden ja hippiliikkeen korruptoitumista. Se heijastelee myös pääasiallisen säveltäjänsä Pete Townshendin uskonnollisia käsityksiä, jotka saivat vaikutteita guru Meher Baban opeista.
Vaikutus rock-musiikissa

Teema-albumit yleistyivät rockissa luultavasti paljolti juuri Tommyn vaikutuksesta. Queenin laulaja Freddie Mercury oli Tommysta niin vaikuttunut, että halusi tehdä Queen-yhtyeessä samantyyppisen konseptialbumin. Lopputuloksena oli A Night at the Opera, josta tuli kenties Queenin menestynein levy.
Kappaleet

Kaikki kappaleet kirjoittanut Pete Townshend, ellei toisin mainita.
Kappaleet > LP 1

A-puoli
Overture – 5.21
It's a Boy – 0.38
1921 – 2.49
Amazing Journey – 3.24
Sparks – 3.46
Eyesight to the Blind (The Hawker) – 2.13
B-puoli
Christmas – 4.34
Cousin Kevin – 4.07 (säv. John Entwistle)
The Acid Queen – 3.34
Underture – 10.09
Kappaleet > LP 2

A-puoli
Do You Think It's Alright? – 0.24
Fiddle About – 1.29 (säv. Entwistle)
Pinball Wizard – 3.01
There's a Doctor – 0.23
Go to the Mirror! – 3.49
Tommy Can You Hear Me? – 1.36
Smash the Mirror – 1.35
Sensation – 2.27
B-puoli
Miracle Cure – 0.12
Sally Simpson – 4.12
I'm Free – 2.40
Welcome – 4.34
Tommy's Holiday Camp – 0.57 (säv. Keith Moon)
We're Not Gonna Take It – 7.08
Kokoonpano

Roger Daltrey – laulu
John Entwistle – bassokitara, käyrätorvi ja laulu
Keith Moon – rummut
Pete Townshend – kitara, kosketinsoittimet ja laulu
Elokuvasovitus

Vuonna 1975 valmistui Tommyn elokuvasovitus, jonka ohjasi Ken Russell. Tarina on periaatteessa sama kuin levyllä ja teatterisovituksessa. Tarinan kannalta merkittävin muutos on, ettei Tommyn isä tapa äidin rakastajaa elokuvaversiossa, vaan rakastaja tappaa Tommyn isän.
Elokuvalla ja sen soundtrack-levyllä eri rooleissa esiintyi muun muassa seuraavia henkilöitä:
Roger Daltrey – Tommy, tenori
Paul Nicholas – Kevin-serkku, baritoni
Eric Clapton – pappi, baritoni
Elton John – Flipperikuningas, kontratenori
Tina Turner – Happokuningatar, altto
Tommyn äiti ja sairaanhoitajat ovat sopraanoita.
Turun ruotsalainen teatteri

Torinlaidan teatteritalon ovat suunnitelleet Pehr Johan Gylich ja Carl Ludvig Engel.
Turun ruotsalainen teatteri (ruots. Åbo Svenska Teater, ÅST) on Turussa Kauppatorin laidalla sijaitseva teatteri. Teatterin ohjelmisto esitetään ruotsiksi, suuremmissa tuotannoissa on tekstitys suomeksi.
Teatterin johtajana on elokuusta 2016 toiminut Jukka Aaltonen.
Teatterin ohjelmisto

Turun ruotsalaisen teatterin ensimmäinen näytelmä, B. J. Marsollierin Gubben i Bergsbyggden, esitettiin 21. tammikuuta 1839. Teatterin toiminta on ollut katkeamatonta myös sota-aikana.
Teatteri tunnetaan erityisesti musikaaleista, kuten Urinetown, La cage aux folles, Annie Get Your Gun, I Love You You’re Perfect, Now Change, The Rocky Horror Show, Hello, Dolly! ja Cabaret. Kaikki näytelmät esitetään ruotsiksi, mutta useista näytelmistä on tehty suomenkielinen juoniselostus.
Teatterin toistaiseksi suurin menestys on ollut vuosina 2010–2012 esitetty Georg Malviuksen ohjaama Les Misérables. Esitys sai ensi-iltansa 23.9.2010 ja saavutti yhteensä 45 000 katsojaa.
Teatterirakennus

Teatterin puurakenteinen rakennus tuhoutui Turun palossa 1827. Nykyisen uusklassismia edustavan vuonna 1839 valmistuneen teatterirakennuksen suunnitteli arkkitehti Pehr Johan Gylich ja julkisivun Carl Ludvig Engel. Saliin tuli 550 istumapaikkaa ja salonkiin kaksi riviä aitioita. Teatterissa ei ollut alkuun riittävää lämmitystä, sisäpuolen lämpötila oli talvisin lähes yhtä kylmä kuin ulkonakin. Avajaisvuonna teatterissa järjestettiin 42 teatterinäytäntöä ja 11 konserttia. Suosion jatkuminen mahdollisti uusien tulisijojen rakentamisen.
Vuonna 1881 talossa oli paha tulipalo, joka lähes lopetti rakennuksen toiminnan teatterina. Koko sisustus paloi ja osa pihanpuolen seinistä sortui. Arkkitehti C. J. von Heideken palkattiin tekemään suunnitelma paikan uudelleen rakentamiseen. Teatteri aukesi uudestaan loppuvuodesta 1882. Moni oli tottunut sisustuksen punaisen, kultaisen ja valkoisen sävyttämiin väreihin, ja uusi hieman värittömämpi interiööri herätti tyytymättömyyttä. Vuonna 1897 maalattiin sisusta uudelleen paloa edeltäneeseen asuunsa.
Kolmisalista, eurooppalaiseen tyyliin kultaelementein, samettiverhoilla ja punaisella plyysillä sisustettua teatterirakennusta on kunnostettu useaan kertaan, muun muassa Hansakorttelin rakentamisen yhteydessä. Vuoden 2005 aikana toteutettiin massiivinen ja kallis paalutusurakka rakennuksen vajoamisen pysäyttämiseksi.
Helmikuussa 2021 rakennuksessa tapahtui laajahko vesivahinko, kun neljännen kerroksen haljenneesta vesijohdosta valui vettä talon läpi kellariin asti.
Rakennuksen omistaa Stiftelsen för Åbo Akademi.
Teatterin johtajat

Åbo Svenska Teaterin johtajina ovat toimineet
Gunnar Berg 1919–1920
Ernst Ahlbom 1920–1926
Oscar Tengström 1926–1937
Leo Golowin 1937–1945
Rurik Ekroos 1945–1957, vt. johtaja 1959–1960
Edvin Granell 1957–1959
Ralf Långbacka 1960–1963
Sara Strengell 1963–1965
Carl-Axel Heiknert 1965–1968
Disan von Rettig 1968–1969
Lars Svedberg 1969–1972
Ralf Forsström 1972–1973
Hans Polster 1973–1975
Hans Berglund 1975–1978
Ritva Holmberg, taiteellinen johtaja 1975–1977
Johan Simberg, taiteellinen johtaja 1977–1979
Georg Malvius, taiteellinen johtaja 1979–1982
Laura Pape-Butler, taiteellinen johtaja 1982–1984
Georg Dolivo, taiteellinen johtaja 1984–1987
Peter Snickars 1987–1989
Paul Olin
Dick Idman, taiteellinen johtaja 1989–1991
Laila Björkstam 1991–1994
Nina Kukkavaara 1994–1997
Arn-Henrik Blomqvist 1997–2000
Patrik Drake 2000–2006
Joachim Thibblin 2006–2013
Dick Holmström 2013–2016
Jukka Aaltonen 2016–2023
Kira-Emmi Pohtokari 2023–
Aiheesta muualla

Turun ruotsalaisen teatterin kotisivut
Fellman, Ida: Åbo Svenska Teater är Finlands äldsta teater Svenska Yle Arkivet.  18.3.2014. Helsinki:  Yleisradio Oy. Viitattu 6.2.2023. (ruotsiksi)
Sébastien Japrisot

Sébastien Japrisot (4. heinäkuuta 1931 Marseille – 4. maaliskuuta 2003) oli ranskalainen kirjailija ja elokuvaohjaaja. Hänen taiteilijanimensä Sébastien Japrisot oli anagrammi hänen ristimänimestään Jean-Baptiste Rossista.
Japrisotia on kutsuttu "Ranskan Graham Greeneksi". Hänen tunnetuin teoksensa lienee romaani Pitkät kihjalaiset, josta on myöhemmin tehty samanniminen elokuva.
Svenska tekniska vetenskapsakademien i Finland

| Svenska tekniska vetenskapsakademien i Finland |
| --- | --- |
 Swedish Academy of Engineering Sciences in Finland 
 Tiedeakatemian logo.
Perustettu:  1921
Toimiala:  tekniikan alan tiedeakatemia
Päämaja:  toimisto: Otakaari 24, Espoo
Toiminta-alue:  Suomi
Jäsenet:  185 varsinaista jäsentä
Viralliset kielet:  ruotsi (englanti)
Puheenjohtaja (preses):  Jarl-Thure Eriksson
Kattojärjestö:  Suomen Tiedeakatemiat, Tekniikan Akatemia -säätiö
Aiheesta muualla
Sivusto
Infobox OKNimi-testi OK: 
Svenska tekniska vetenskapsakademien i Finland (lyhennys STV) on vuonna 1921 perustettu Suomessa toimiva ruotsinkielinen teknistieteellinen tiedeakatemia. Se on organisaatiomuodoltaan rekisteröity yhdistys, ja yhdistyksen kotipaikka on Helsingissä. Tiedeakatemian hallitukseen kuuluu puheenjohtaja (preses) ja yhdeksän muuta kolmen vuoden toimikaudeksi valittavaa tiedeakatemian jäsentä. Vuosittain valitaan lisäksi kolme hallituksen toimintaan osallistuvaa varajäsentä. Vuonna 2021 puheenjohtajana toimi tekniikan tohtori Leni von Bonsdorff ja varapuheenjohtajana Nils-Olof Nylund.
Tiedeakatemian varsinaiseksi jäseneksi voidaan kutsua Suomessa toimiva henkilö tai ulkomailla toimiva Suomen kansalainen, joka tunnetaan huomattavasta panoksestaan teknisten tieteiden alalla, näitä tukevilla aloilla tai teknisten tieteiden sovellusten parissa, ja jonka odotetaan toimivan STV:n tavoitteiden hyväksi. Lisäksi yhdistyksellä on kunniajäseniä ja ulkomaisia jäseniä. Vuoden 2019 alussa tiedeakatemialla oli 185 varsinaista jäsentä ja kymmenkunta kunniajäsentä, sekä ulkomaisia jäseniä.
STV ja suomenkielinen Teknillisten tieteiden akatemia (TTA) toimivat yhdissä elinkeinoelämän kanssa muun muassa Tekniikan Akatemia -säätiön (TAF) välityksellä. STV ja TTA kuuluvat Suomen Tiedeakatemiat -katto-organisaatioon yhdessä Suomalaisen Tiedeakatemian ja Suomen Tiedeseuran kanssa. Suomen Tiedeakatemiat edustavaa Suomea tieteen kansainvälisissä kattojärjestöissä.
STV:n, TTA:n ja TAF:n toimisto sijaitsee Espoossa Otaniemessä, Otakaari 24:ssa (Dipoli).
St Hilda’s College

| St Hilda's College |
| --- | --- |
  

Perustettu:  1893
Opiskelijoita:  420
Jatko-opiskelijoita:  130
Sijainti:  Oxford, Englanti  Yhdistynyt kuningaskunta
Osoite:  Cowley Place Oxford OX4 1DY
Sivusto:  www.st-hildas.ox.ac.uk
St Hilda's College, Oxford.
St Hilda's College on yksi Oxfordin yliopiston 38 collegesta. Sen perusti Dorothea Beale vuonna 1893 naisten collegeksi. Tutkintojen suoritusoikeuden Oxfordin yliopistossa naiset saivat kuitenkin vasta vuonna 1920. St Hilda's sai Oxfordin yliopiston täysivaltaisen collegen aseman vuonna 1961, kun yliopisto muutti sääntöjään. Vuonna 2008 St Hilda's College alkoi ensimmäistä kertaa hyväksyä miesopiskelijoita ja muuttui sekacollegeksi.
St Hilda's College on nimetty Pyhän Hildan eli Whitbyn Hildan mukaan. Hän oli anglosaksilainen pyhimys, joka eli vuosina 614–680.
Kuuluisia alumneja

Susan Blackmore, toimittaja
Susanna Clarke, kirjailija
Val McDermid, rikoskirjailija
Aiheesta muualla

Kuvia tai muita tiedostoja aiheesta St Hilda’s College Wikimedia Commonsissa
Oxfordin yliopiston colleget
All Souls
Balliol
Brasenose
Christ Church
Corpus Christi
Exeter
Green Templeton
Harris Manchester
Hertford
Jesus
Keble
Kellogg
Lady Margaret Hall
Linacre
Lincoln
Magdalen
Mansfield
Merton
New
Nuffield
Oriel
Pembroke
Queen’s
St Anne’s
St Antony’s
S Catherine’s
St Cross
St& Edmund Hall
St Hilda’s
St Hugh’s
St John’s
St Peter’s
Somerville
Trinity
University
Wadham
Wolfson
Worcester